open-index/open-wikipedia-markdown huggingface dataset:
Սուրեն Համզոյան

**Սուրեն Արշակի Համզոյան**, ( ծն. 1915 թվական սեպտեմբերի 10, Մարտունու շրջանի Խերխան գյուղ, վախճանվել՝ 1981 թվական ապրիլի 28, Ստեփանակերտ ), ԽՍՀՄ վաստակավոր արտիստ և դերասան, կինոյի և ԼՂՀ թատրոնի մեծ կատակերգու։

## Կենսագրություն
Սուրեն Համզոյանը ծնվել է Խերխանում 1915 թվականին։ Հայրը՝ Արշակը հողազուրկ, չքավոր գյուղացի էր, իսկ մայրը՝ Հեղինեն, հացթուխ։

1924 թվականին, երբ նա ինը տարեկան էր, սկսեց հաճախել հարևան Ծովատեղ գյուղի դպրոցը, քանի որ գյուղում դպրոց չկար։ Ծովատեղում նրա ուսուցիչն էր Սերգեյ վարժապետը։ Ավարտելով յոթերորդ դասարանը՝ ընդունվել է Շուշիի բանֆակը։ 1935 թվականի օգոստոսին ընդունվում է Բաքվի թատերական ուսումնարան` միաժամանակ աշխատելով հայկական պետական թատրոնում` որպես դերասան։ Ավարտելով թատերական ուսումնարանը և Բաքվի հայկական թատրոնում մկրտվելով որպես կատակերգու դերասան` Սուրեն Համզոյանը 1939 թվականին վերադառնում է Շուշի և աշխատանքի մտնում նորաստեղծ կոլխոզ-սովխոզային պետական շրջիկ թատրոնում։

Սուրենը մասնակցել է Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին։ 1942 թվականին Մոսկվայի տակ մղված պատերազմական գոտում ծանր վիրավորվում ու զորացրվում է։

Հետագա տարիներին նա վերադառնում է հայրենիք` Ստեփանակերտ, որտեղ շարունակում է իր դերասանական արվեստը։ Ստեփանակերտի թատրոնի բեմում դերասանը 150 ավելի կոմիկական և բնութագրական կերպարներ է անձնավորել։

Համզոյանը 25 տարուց ավելի հանրապետական ռադիոյի ամենամսյա «Մախաթ» հաղորդման հաղորդավարն է եղել։ Նա առաջին մարդն էր, ով փորձեց կազմել Ստեփանակերտի թատրոնի տարեգրությունը, գրի առնել նրա պատմությունը։

## Դերերը թատրոնում

## Ֆիլմագրություն
* «Թեհրան» - Զաբի
* «Նամուս» - Ծիպլի Ծատուր
* «Պաղտասար աղբար» - Փայլակ
* «Հողի լեզուն» - Զուռնա Խաչի
* «Ծաղկասար» - Շմոլ
* «Պեպո» - Գիքո
* «Անմեղ մեղավորներ» - Շմագա
* «Չար ոգի» - Ոսկան
* «Պահանջվում է ստախոս» - Վրասիդաս
* « Շահ Նամե» -
* «Ո՞ւմ հետ ես դու» - Մակիչ ապեր
* «Գլխի գինն է հիսուն միլիոն» - Ղազար
* «Ինչպես մեծացար, որդիս» - Բարսեղ ապեր
* «Քանի դեռ սայլը շուռ չի եկել» - Ագաբոն
* «Մայրը»
* «Կամո»

## Աղբյուրներ
* «Լուսարար» թերթ էջ՝ 7, 2008 թվական փետրվարի 16՝ «Ապրեց զվարթ արվեստով՝ մարդկանց ապրեցնելու համար». հեղինակ՝ Մելանյա Միլոնյան։
* «Լուսարար» թերթ էջ՝ 5, 2015 թվական սեպտեմբերի 10՝ «Բարի ժպիտի և զվարթ ծիծաղի վարպետը». հեղինակ՝ Կարինե Ալավերդյան։

## Ծանոթագրություններ

Կատեգորիա:Թատրոնի հայ դերասաններ
Կատեգորիա:Հայ դերասաններ
Կատեգորիա:Հայ կինոդերասաններ
Կատեգորիա:Հայրենական մեծ պատերազմի հայ մասնակիցներ
Adobe Photoshop Lightroom

**Adobe Photoshop Lightroom**, Adobe ընկերության գրաֆիկական խմբագիր, թվային լուսանկարների հետ աշխատելու համար։

## Նկարագրություն
Անգլերենից թարգմանելով Lightroom նշանակում է «լուսավոր սենյակ», այսինքն ծրագիրը մտածվել է որպես թվային ֆոտոլաբորատորիայի նմանօրինակը (, «մութ սենյակ»), որտեղ լուսանկարիչները ցուցաբերում են լուսանկարչական ժապավեն, տպում են նկարները և այլն։

Հիմնված է նոր դուրս եկած Pixmantec կազմակերպության Rawshooter ծրագրիր կոդի վրա։ Adobe Photoshop Lightroom օգտագործողի ինտերֆեյսը գրված է Lua ծրագրավորման լեզվով։

Կարողանում աշխատել Raw և DNG նկարի ֆորմատներով։

## Տարբերակներ
400px|մինի|աջից|Lightroom-ի ժամանակավոր սանդղակը
3-րդ տարբերակից հայտնվել է հնարավորություն հրապարակել նկարները սոցիալական կայքերում` ինչպես Ֆեյսբուք։

4-րդ տարբերակից Microsoft Windows-ը դադարեցրել է Windows XP օպերացիոն համակարգի աջակցությունը։ Օգտագործելու համար օպերացիոն համակարգը պետք է լինի Windows Vista և բարձր։

## Մրցանակներ
Adobe Photoshop Lightroom դարձել է TIPA (Technical Image Press Association) և EISA (European Imaging and Sound Association) մրցանակաբաշխության դափնեկիր։
* EISA European Advanced SLR (2006—2007)
* TIPA Best Photo Software (2009)

## Արտաքին Հղումներ
* Adobe — Photoshop Lightroom
* http://beart-presets.com

## Տես նաև
* Adobe
* Adobe Illustrator
* Adobe Photoshop
* Adobe Premiere Pro
* Adobe After Effects
* Adobe Audition
## Ծանոթագրություններ

Կատեգորիա:Adobe Creative Suite
Կատեգորիա:Adobe
Կատեգորիա:Adobe Systems
Կատեգորիա:C++-ով գրված ծրագրեր
Կատեգորիա:Ծրագրային ապահովում այբբենական կարգով
Կատեգորիա:Գրաֆիկական ծրագրային ապահովումներ
Կատեգորիա:Տեղեկատվական տեխնոլոգիաներ
Ղուրանի դարպաս

**Ղուրանի դարպաս** (), պատմական դարպաս Իրանի Շիրազ քաղաքի հյուսիսում։

Գտնվում է քաղաքի հյուսիսարևելյան մուտքի մոտ,  Մերվդեշտ և Սպահան տանող ճանապարհի վրա` Բաբա Կուհի և Չեհել Մակամ լեռների մեջ ընկած Ալլահ Աքբար կիրճում։ Դարպասի կենտրոնական մուտքի մոտ կա հատուկ ձևավորված տեղ, որտեղ Ղուրան է պահվել. այստեղից էլ առաջացել է դարպասի անունը։

1996 թվականի դեկտեմբերի 9-ին Ղուրանի դարպասը 1800 թվի ներքո ընդգրկվել է Իրանի ազգային հուշարձանների ցանկում։

## Պատմություն
Հնում Շիրազն ունեցել է վեց դարպաս` Ղուրանի, Սպահանի, Սաադիի, Քեսաբխանե, Կազերուն, Շահ Գաի Ալի Ալլահ։ Դրանցից ընդամենը Ղուրանի դարպասն է պահպանվել, իսկ մնացած դարպասների գտնվելու վայրն է միայն հայտնի։

Դարպասը կառուցվել է Աբուդ ադ Դաուլի օրոք։ Դրա կառուցման տեղը պատահաբար չի ընտրվել. Մեծ Ալլահի կիրճից բացվում է ողջ Շիրազն ընդգրկող տեսարան, և ամեն մուսուլման, տեսնելով այդ հրաշալի տեսարանը, փառաբանում էր Ալլահին մարդկանց նկատմամբ ունեցած նրա բարեգթության համար, որ թույլ էր տալիս մարդկանց նման քաղաք կառուցել։

Զենդ արքայատոհմի իշխանության օրոք դարպասը խիստ տուժել է, այդ պատճառով այն վերաշինելիս ոչ մեծ տարածք են ձևավորել դարպասի գլխին` այնտեղ երկու Ղուրան պահելով, որոնք հայտնի են «Հիֆդահ-Ման» անվանումով։ Դրանք գրվել են սուլթան Իբրահիմ բին Շահրուհ Գուրեկանիի ձեռքով։ Ավանդության համաձայն` երբ ճամփորդներն անցել են դարպասով, նրանց վրա Սուրբ գրքի օրհնությունն է իջել, ինչը պետք է օգներ նրանց հյուսիսային քաղաքներ հասնելուն։

Ղաջարիների դինաստիայի օրոք դարպասը բազմաթիվ երկրաշարժերի պատճառով զգալիորեն վնասվել է։ Այն հետագայում վերականգնել է Մուհամեդ Զակի Խան Նուրին։ 1937 թվականին Ռեզա-Շահ Փահլավիի հրամանով դարպասը քանդել են, իսկ երկու Ղուրանները տեղափոխել են Շիրազում գտնվող Պարսկաստանի թանգարան, որտեղ պահվում են մինչ օրս։ 1949 թվականին վաճառական  Հուսեյն Իգարը վերականգնել է դարպասի կամարը։

Նոր դարպասը չափերով գերազանցում է նախորդին և բացի մեծ մուտքից` եզրերում ունի ևս երկու փոքրերը։ Եզրային մուտքերի վրա բոլոր կողմերից կան գրություններ և հատվածներ Ղուրանից։ Դարպասագլխին կա ուղղանկյունաձև ոչ մեծ տեղ, ինչպիսին նախորդ դարպասն ուներ։

## Դարպասի հարևանությամբ գտնվող այլ տեսարժան վայրեր
Դարպասից տասը մետր հեռավորության վրա գտնվում է բանաստեղծ Հաջու Կռմանիի գերեզմանը, իսկ մոտ մեկ կիլոմետր հեռավորության վրա` Ջահան Նամի այգին և Հաֆեզի դամբարանը։ Ներկայումս Ղուրանի դարպասը քաղաքային այգու մաս է կազմում, որտեղ շիրազցիներն անցկացնում են իրենց ազատ ժամանակը։

## Ծանոթագրություններ

Կատեգորիա:Իրանի տեսարժան վայրեր
Կատեգորիա:Դարպասներ
Կատեգորիա:Իրանական ճարտարապետություն
Կատեգորիա:10-րդ դարում կառուցումն ավարտված շենքեր և կառույցներ
Կատեգորիա:Շիրազի շենքեր և կառույցներ
Die Brücke

thumb|upright|Die Brücke manifesto 1906

**Die Brücke** (Կամուրջը), գերմանական էքսպրեսիոնիզմի արվեստագետների խումբ։ Ձևավորվել է 1905 թվականին Դրեզդենում։ Բեռլինի Brücke Museum-ը անվանակոչվել է հենց այս խմբի անունով։ Հիմնադիր անդամներն էին Ֆրից Բլեյլը, Էրիխ Հեկելը, Էռնստ Լյուդվիգ Կիրխները և Կառլ Շմիդտ Ռոթլուֆը։ Հետագայում միացան նաև Էմիլ Նոլդեն, Մաքս Պեխշտայնը և Օտտո Մյուլլերը։ Խումբը նշանակալի ազդեցություն է թողել 20-րդ դարի մոդեռնիստական արվեստի ու էքպրեսիոնիզմի ձևավորման վրա։

Die Brücke-ը երբեմն համեմատվում է ֆովիզմի հետ։ Երկու շարժումներն էլ ունեն պրիմիտիվիստական հետաքրքրություններ։ Երկուսն էլ հաճախ էմոցիաների արտահայտման համար օգտագործում են բարձր տոնայնության գույներ, որոնք հաճախ ոչ բնական են։ Երկուսն էլ կիրառում են նկարչության ավելի հում տեխնիկա և հակակրանք ունեն բացարձակ աբստրակցիոնիզմի նկատմամբ։ Փողոցային տեսարանների ու քաղաքային տարբեր իրադարձությունների Die Brücke-ի արվեստագետների էմոցիոնալ աշխատանքները, ինչևէ, միանգամից առանձնանում են իրենց ֆրանսիացի ընկերների՝ ֆովիստների գործերի հետ համեմատելիս։

## Պատմությունը
*Die Brücke*-ի հիմնադիր անդամները 1905 թվականին Մոդեռն () ճարտապետություն ուսումնասիրող ուսանողներ էին. Ֆրից Բլեյլ (1880–1966), Էրիխ Հեկել (1883–1970), Էռնստ Լյուդվիգ Կիրխներ (1880–1938) և Կառլ Շմիդտ Ռոթլուֆ (1884–1976)։ Նրանք հանդիպել էին Դրեզդենի Königliche Technische Hochschule-ում (տեխնիկական համալսարան), որտեղ Կիրխները և Բլեյլը սովորում էին 1901 թվականից և մտերիմ ընկերներ էին` սկսած համատեղ ուսումնառության առաջին կիսամյակից։ Նրանք ռադիկալ հայացներ ունեին և միասին խոսում էին արվեստի մասին, ուսումնասիրում բնությունը։ 1903-1904 թվականներին Կիրխները կրթությունը շարունակում է Մյունխենում, իսկ 1905-ին վերադառնում է Դրեզդեն։ Համալսարանը, ճարտարապետությունից բացի, առաջարկում էր ուսումնասիրության առարկաների լայն շրջանակ` ձեռքով նկարչություն (առանց օժանդակ սարքերի ու հարմարությունների), հեռանկարչություն, արվեստի պատմություն։ "Die Brücke" անվանումը նպատակ ուներ «խորհրդանշել կապը, կամուրջը, որ իրենք պատրաստվում էին ստեղծել ապագայի արվեստի հետ։

*Die Brücke*-ի նպատակն է խուսափել իշխող ավանդական ակադեմիական ոճից և գտնել արտահայտման նոր կամուրջ, որը կմիացնի անցյալն ու ներկան։ Նրանք անդրադառնում էին ինչպես անցյալի նկարիչների՝ Ալբրեխտ Դյուրերի, Մաթիաս Գրունեվալդի ու Լուկաս Կրանախ Ավագի աշխատանքներին, այնպես էլ ժամանակակից միջազգային ավանգարդ շարժմանը։ Խումբը *Programme* անունով բրոդսայդ է թողարկում 1906-ին, որում Կիրխները գրում է.

Որպես իրենց ազգային ժառանգության հաստատում նրանք փորձեցին արթնացնել հին մեդիան, մասնավորապես՝ փայտի փորագրությունները; Խումբը պարզ ոճ ձևավորեց՝ օգտագործելով վառ գույներ, հուզական ճնշում, դաժան պատկերներ և պրիմիտիվիզմի ազդեցություն։

## Ծանոթագրություններ

## Արտաքին հղումներ

* Brücke-Museum-ի պաշտոնական կայքէջ
* Die Brücke prints at MoMa 
* ''"Hottentots in tails"'' A turbulent history by Christian Saehrendt

Կատեգորիա:Գերմանիայի արվեստ
Կատեգորիա:Ստեղծագործական միավորումներ
Լուկա Զիդան

**Լուկա Զինեդին Զիդան Ֆերնանդես** (, ), ֆրանսիացի ֆուտբոլիստ, «Ռեալ Մադրիդ» ֆուտբոլային ակումբի դարպասապահ։ Եվրոպայի ֆուտբոլի 17 տարեկանների առաջնության չեմպիոն։ Լուկան հանրահայտ ֆուտբոլիստ, «Ռեալ Մադրիդ» ֆուտբոլային ակումբի մարզիչ Զինեդին Զիդանի տղան է։

## Ակումբային կարիերա
Լուկան «Ռեալ Մադրիդ» ակումբի սան է։ Ֆուտբոլիստն այնտեղ խաղում է 2004 թվականից։ 2008 թվականին երիտասարդ դարպասապահը կարողացավ հաղթել պատանիների չեմպիոնների լիգան։ Նա մարզվում է առաջին թիմ մտնելու նպատակով, բայց դեռևս չի կարողացել դեբյուտել այնտեղ։

2016 թվականի ամռանը թիմի հետ միասին մասնակցել է ԱՄՆ-ում և Կանադայում կայացած առաջնություններում։ Նույն թվականին Լուկան կարողացել է դեբյուտել ակումբի երկրորդ կազմում՝ «Ռեալ Մադրիդ Կաստիլիայում»։ Դեբյուտային խաղը կայացել է Իսպանիայի ֆուտբոլի առաջնության առաջին տուրում՝ «Ռեալ Սոսիեդադ»ի դեմ խաղում (3:2)։

2016/17 մրցաշրջանում, բացի «Կաստիլիայից», Լուկան հանդես է եկել նաև «Ռեալ Մադրիդ» ակումբի երիտասարդական հավաքականում՝ մասնակցելով ՈՒԵՖԱ-ի առաջնությանը (մինչև 19 տարեկան)։

## Կարիերան ազգային հավաքականում
1998 թվականին ծնված Լուկայի դեբյուտը Ֆրանսիայի երիտասարդական հավաքականում կայացել է 2014 թվականին իտալացիների դեմ ընկերական խաղում։ 16 տարեկան հասակում նա անցկացրել է երեք խաղ։

2014 թվականի հոկտեմբերի 27-ին կայացել է Լուկայի դեբյուտը Ֆրանսիայի երիտասարդական հավաքականում, կիպրոսցի հասակակիցների դեմ խաղում։ 2015 թվականին երիտասարդ դարպասապահը մասնակցել է Եվրոպայի պատանեկան առաջնությանը։ Նա որպես հիմնական կազմի դարպասապահ մասնակցել է 5 խաղերի։ Լուկան դարձավ առաջնության կիսաեզրափակչի իսկական հերոս՝ 11 մետրանոց հարվածաշարում կարողանալով ետ մղել երեք 11 մետրանոց։ Առաջնության արդյունքում Ֆրանսիայի հավաքականը կարողացավ դառնալ մինչև 17 տարեկանների առաջնության հաղթող։

## Ձեռքբերումներ
**Միջազգային**
*  Եվրոպայի ֆուտբոլի 17 տարեկանների առաջնության չեմպիոն (1)։ Եվրոպայի ֆուտբոլի առաջնության հաղթող։

## Խաղային ոճ
Իսպանական թերթերը նշում են, որ Լուկան ունի ճկունություն և ֆիզիկական բարձր տվյալներ[12]: Բացի դրանից, Լուկան կարողանում է հիանալի հանդես գալ մեկ-մեկ գրոհներում, իր տարիքի համեմատ  կարողանում է ճշգրիտ փոխանցումների հեղինակ դառնալ։ Այդ հմտությունները դարձնում են նրան «Ռեալի» ամենալավ դարպասապահը։

## Անձնական կյանքը
Լուկան հանրահայտ ֆուտբոլիստ Զինեդին Զիդանի երկրորդ երեխան է։ Նրա մեծ եղբայրը՝ Էցոն և կրտսեր եղբայրները՝ Թեոն և Էլյազը նույնպես ֆուտբոլիստներ են։ Նրանք հանդես են գալիս «Ռեալ Մադրիդ» ակումբի տարբեր մակարդակներում։

## Ծանոթագրություններ

## Արտաքին հղումներ
* Պրոֆիլը «Ռեալի» պաշտոնական կայքում 
* Պրոֆիլը FootballZZ կայքում 
* Պրոֆիլը Sports.ru կայքում 
* Պրոֆիլը Ֆրանսիայի ֆուտբոլի ֆեդերացիայի կայքում  
 

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիացի ֆուտբոլիստներ
Օնդրեյ Դուդա

**Օնդրեյ Դուդա** (, ), սլովակ ֆուտբոլիստ, կիսապաշտպան։ Հանդես է գալիս գերմանական «Հերտա»-ի և Սլովակիայի ազգային հավաքականի կազմում։

## Ակումբային կարիերա
### «Լեգիա»
2014 թվականի փետրվարին Օնդրեյ Դուդան տեղափոխվել է լեհական «*Լեգիա*»։ Նա թիմի հետ կնքել է 4.5 տարվա պայմանագիր։

2015 թվականին Եվրոպայի լիգայի որակավորման 3-րդ փուոլում լեհական «Լեգիա»-ի և ալբանական «Կուկեսի» միջև խաղում երկրպագուները դուդայի գլխին քար են նետել։ Այդ պատճառով ՈՒԵՖԱ-ն «Կուկեսի» հաշվին գրանցել է պարտություն՝ 3-0 հաշվով։

### «Հերտա»
2016 թվականի հուլիսի 20-ին Դուդան տեղափոխվել է գերմանական «Հերտա», և թիմի հետ կնքել է 5-ամյա պայմանագիր։

## Միջազգային կարիերա
Սլովակիայի ազգային հավաքականի կազմում Դուդան իր դեբյուտը նշել է 2014 թվականի նոյեմբերի 18-ին՝ Ֆինլանդիայի հավաքականի դեմ խաղում։

Հավաքականի կազմում իր առաջին գոլը Օնդրեյը խփել է 2015 թվականի մարտի 31-ին՝ Չեխիայի հավաքականի դեմ խաղում։

## Վիճակագրություն
### Ակումբային

### Միջազգային գոլեր

## Ձեռքբերումներ
* Լեհաստանի չեմպիոն - 2013/14, 2015/16
* Լեհաստանի գավաթակիր - 2014/15, 2015/16

## Ծանոթագրություններ

## Արտաքին հղումներ
* 

Կատեգորիա:1994 ծնունդներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դեկտեմբերի 5 ծնունդներ
Կատեգորիա:Լեգիայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:ՈՒԵՖԱ Եվրո 2024-ի ֆուտբոլիստներ
Հույները Եգիպտոսում

**Հույները Եգիպտոսում** (, ), Եգիպտոսի Արաբական Հանրապետության հունական համայնքը։ Ըստ 2012 թվականի տվյալների՝ Եգիպտոսում բնակվում են շուրջ 1000 հույներ։

## Պատմություն
Հույները բնակվում են Եգիպտոսի տարածքում դեռևս հնագույն ժամանակներից։ Հույն պատմիչ Հերոդոտոսը, ով մ.թ.ա. 5-րդ դարում այցելել էր Եգիպտոս, նշում է, որ հույները առաջին ժողովուրդներից էին, ովքեր հաստատվել են Եգիպտոսի տարածքում։ Դիոդորոս Սիցիլիացին գրում է, որ Մեծ ջրհեղեղի ժամանակ ակտիսներից մեկն այստեղ կառուցել է Հելիոպոլիս քաղաքը։ Նույն ժամանակահատվածում աթենացիները կառուցել են Սայիս քաղաքը։ Դիոդորոսը նաև նշում է, որ թեև Մեծ ջրհեղեղից հետո հունական քաղաքներն ավերվել են, այսուհանդերձ Հին Եգիպտոսում գտնվող Սայիսն ու Հելիոպոլիսը մնացել են կանգուն։

Հելլենիստական Եգիպտոսում ստեղծվել է օրեցօր բարգավաճող հունական համայնք։ Հելլենիստական Եգիպտոսի ստեղծողը Պտղոմեոս I-նն էր։ Հույն նշանավոր զորավար Ալեքսանդր Մակեդոնացու կողմից հիմնադրված Ալեքսանդրիա քաղաքը դառնում է հելլենիստական աշխարհի կենտրոնը։ Հույները մասնակցում են Եգիպտոսում կառուցվող Ալեքսանդրիայի փարոսի շինարարական աշխատանքներին։ Այն հետագայում դառնում է Հին աշխարհի յոթ հրաշալիքներից մեկը։ Պտղոմեոսի կողմից հիմնադրված Ալեքսանդրիայի գրադարանն ամենամեծն էր հելլենիստական աշխարհում։

Խորհրդանշական է այն, որ Եգիպտոսի վերջին փարավոն արքայադուստր Կլեոպատրա VII-ն ունեցել է հունական ծագում։

## Տես նաև
* Հունական սփյուռք
* Հույները Հայաստանում և Արցախում

## Ծանոթագրություններ

Կատեգորիա:Եգիպտոսի ազգեր
Կատեգորիա:Հունական սփյուռք
Գլենդա Բեյլի

**Գլենդա Բեյլի** (, ), Harper's Bazaar-ի գլխավոր խմբագիրն է։ Այն նորաձևությանը նվիրված ամսագիր է, որը տպագրվում է Hearst Corporation-ի կողմից։ Պաշտոնը զբաղեցնում է 2001 թվականի մայիսից սկսած։

## Վաղ տարիներ
Բեյլին ծնվել է Դերբիշիրում, Անգլիա։ Լոնդոնում Քինգստոնի համալսարանում ավարտելուց հետո ստացել է նորաձևության դիզայնի աստիճան։ Մինչ հրատարակչության գործունեությանն անցնելը, նա 1983 թվականին արտադրեց հավաքածու Գուիսի Սլավերիոյի համար Իտալիայում։

## Գործունեություն
Բեյլին 1986 թվականին աշխատում էր որպես խմբագիր *Honey* ամսագրում։ Նա ստեղծել է եռամսյակային նորաձևության ամսագիր *FOLIO*-ն։

1988 թվականին նա նշանակվեց Մերի Քլեր ամսագրի բրիտանական հրատարակչության առաջին խմբագիր։ Մերի Քլերը Բեիլիին արժանացրեց երեք «Տարվա նորձևության խմբագիր», հինգ «Տարվա ամսագիր» և երկու «Amnesty International» մրցանակների։ 1995 թվականի օգոստոսին նշանակվեց միջազգային խմբագրական խորհրդատու Մերի Քլերի բոլոր 26 հրատարակչություններում։

1996 թվականի հունվարից սկսած աշխատեց որպես Մերի Քլերի ամերիկյան հրատարակչության գլխավոր խմբագիր, մինչև 2001 թվականը, երբ դարձավ *Harper's Bazaar*-ի գլխավոր խմբագիրը։

## Պարգևներ
2008 թվականին Բեիլին պարգևատրվել է Բրիտանական կայսրության շքանշանով՝ նորաձևությանը և ժուրնալիստիկային ծառայելու համար։

2012 թվականին արժանացել է «Արվեստի և գրականության պարգև»-ի Ֆրանսիայի կառավարության կողմից։

## Ծանոթագրություններ

## Արտաքին հղումներ
* Harper's Bazaar website

Կատեգորիա:Նոյեմբերի 16 ծնունդներ
Կատեգորիա:Ամերիկացի խմբագիրներ
MASC (խումբ)

**MASC** (. կրճատ․ *Masculine*), հարավկորեական բոյ բենդ բաղկացած չորս մասնակցից, ձևավորվել է՝ JJ Holic Media գործակալության կողմից 2016 թվականին։ Նրանք առաջնաելույթ են կատարել 2016 թվականի օգոստոսի 19-ին, իրենց առաջին *Strange* սինգլով, որը ընդգրկվել է իրենց առաջին մինի ալբոմում, որը ունի նույն անվանումը։

## Անդամներ

## Սկավառակագրություն
### Ընդլայնված

### Սինգլներ

## Ծանոթագրություններ

## Արտաքին հղումներ
* MASC Official on Youtube
* MASC Official on Cafe Daum
* MASC Official on Facebook
* MASC Official on Twitter
* MASC Official on Ինստագրամ

Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Մովսես Տեր-Գրիգորյան

**Մովսես Տեր-Գրիգորյան(ց)** (), հայազգի պետական, հասարակական գործիչ, Թիֆլիսի քաղաքագլուխ, հրատարակիչ։

Մ.Տեր-Գրիգորյանի կենսագրական քիչ տեղեկություններ են հայտնի։ 1845-1846 թվականներին եղել է Թիֆլիսի քաղաքագլուխ։ Նրա պաշտոնավարման ընթացքում՝ 1845 թվականի սեպտեմբերի 20-ին բացվել է Թիֆլիսի ռուսական առաջին թատրոնը, որը ներկայումս գործում է «Թբիլիսիի օպերայի և բալետի թատրոն» անունով։ 1846 թվականի մարտին բացվում է ձիարշավարանը, իսկ սեպտեմբերի 3-ից սկսում է գործել դպրոցը։ 1846 թվականին արքունի թատրոնի կառուցման վերաբերյալ պատրաստված փաստաթղթի տակ, ի թիվս ճարտարապետ Սկուդիերիի, Բելոյի, աշխատանքների ղեկավար ինժեներ-գնդապետ Սոնինի, ստորագրել է նաև Մ. Տեր-Գրիգորյանը։ 1846 թվականից հայերեն և ռուսերեն լեզուներով սկսում է հրատարակվել «Կովկաս» թերթը։ Նույն թվականի մայիսի 5-ին Կանացի բարեգործական ընկերության կողմից բացվում է Սուրբ Նինայի անվան ուսումնական հաստատությունը, իսկ սեպտեմբերի 3-ին հիմնադրվում է Կովկասյան Հողաչափական դպրոցը։

Քաղաքագլխի պաշտոնից հեռանալուց հետո Մ. Տեր-Գրիգորյանի հիմնական գործունեության առարկան եղել է «Միքայելյան» կամրջի շինարարությունը։ 1848 թվականի հունվարի 17-ին Կովկասի փոխարքա Մ. Վորոնցովի համաձայնությամբ Մ. Տեր-Գրիգորյանը Իվան Խուբովի և պարսկահպատակ ուստա Մեհթի-Աղա-Հյուսեին օղլու հետ՝ որպես կապալառու, պայմանագրով ստանձնում է կամրջի շինարարությունը։ Գործերի ընթացքը այնպես է դասավորվում, որ արդեն 1849 թվականին շինարարության պատասխանատվությունը ամբողջությամբ փոխանցվում է Մ. Տեր-Գրիգորյանին։

1850 թվականին Մ. Տեր-Գրիգորյանը վախճանվում է։ Թաղված է եղել Թբիլիսիի նախկին հայկական Բեթղեհեմի Սուրբ Աստվածածին եկեղեցու արևմտյան մուտքի առջև՝ Տեր-Գրիգորյանցների տոհմական գերեզմանոցում։ 1980-ական թվականների վերջերին Բեթղեհեմի Սուրբ Աստվածածին եկեղեցու վրացականացման ժամանակ Մ.Տեր-Գրիգորյանի գերեզմանը ոչնչացվել է։

## Պատկերասրահ
 
Tiflis, The Imperial Theater, 1870s (A).jpg|Թիֆլիսի ռուսական առաջին թատրոնի շենքը, որը կառուցվել է Մ.Տեր-Գրիգորյանի պաշտոնավարման ժամանակ։ Լուս.՝ 1870-ական թթ.։
Tbilisi opera house.JPG|Թիֆլիսի ռուսական առաջին թատրոնի շենքը, որը կառուցվել է Մ.Տեր-Գրիգորյանի պաշտոնավարման ժամանակ։ Լուս.՝ 2006թ.։
Bridge in Tbilisi, 1870s.jpg|«Միքայելյան» կամուրջը, որը կառուցվել է Մ.Տեր-Գրիգորյանի պաշտոնավարման ժամանակ։ Լուս.՝ 1870-ական թթ.։
Vorontsov Bridge.JPG|«Միքայելյան» կամուրջը, որը կառուցվել է Մ.Տեր-Գրիգորյանի պաշտոնավարման ժամանակ։ Լուս.՝ 2015թ.։


## Ծանոթագրություններ

Կատեգորիա:Հայ պետական գործիչներ
Կատեգորիա:Հայ հրատարակիչներ
Կատեգորիա:Հայ հասարակական գործիչներ
Կատեգորիա:Թբիլիսիի հայազգի քաղաքապետներ
Կատեգորիա:Թբիլիսի քաղաքում թաղվածներ
Մարինա Սաֆարյան

**Մարինա** **Դմիտրիի Սաֆարյան** (), հայ ֆթիզիատոր։ Բժշկական գիտությունների դոկտոր (1992), պրոֆեսոր (1993)։ ՀՀ վաստակավոր բժիշկ (2011)։

## Կենսագրություն
Մարինա Սաֆարյանը ծնվել է 1953 թվականին Երևանում։ 1971 թվականին ավարտել է Երևանի թիվ 76 միջնակարգ դպրոցը, 1977 թվականին՝  Երևանի բժշկական ինստիտուտը։ 1981 թվականին պաշտպանել է թեկնածուական ատենախոսություն։ 1980-1985 թվականներին եղել է Երևանի պետական բժշկական ինստիտուտի թերապիայի ամբիոնի գիտաշխատող, 1985 թվականին տուբերկուլոզի ամբիոնի ասիստենտ, 1994 թվականից ֆթիզիապուլմոնոլոգիայի ամբիոնի վարիչ։ 1992 թվականին Մոսկվայի Տուբերկուլոզի կենտրոնական գիտահետազոտական ինստիտուտում պաշտպանել է դոկտորական ատենախոսություն։ 2011 թվականին ստացել է 2-րդ բարձրագույն կրթությունը` տնտեսագետի որակավորմամբ։ 1993-2004 թվականներին եղել է ՀՀ առողջապահության նախարարության գլխավոր ֆթիզիատոր, 2009 թվականին վերանշանակվել է նույն պաշտոնում։ 2006 թվականից Հայաստանի ֆթիզիատորների ասոցիացիայի նախագահ։ 2007 թվականին նշանակվել է ՀՀ ԱՆ «Հանրապետական հակատուբերկուլոզային դիսպանսեր» ՓԲ ընկերության տնօրեն, 2012 թվականին վերանշանակվել է նույն պաշտոնում։

Որպես Առողջապահության համաշխարհային կազմակերպության խորհրդատու` տարբեր երկրներում մասնակցել է տուբերկուլոզային ծառայության վերահսկման և բժիշկների համար միջազգային սեմինարներին։ Հայաստանի ֆթիզիատորների ասոցիացիայի նախագահն է, ԺԴ.00.03 «Ներքին հիվանդություններ» մասնագիտությամբ պաշտպանության խորհրդի և ՌԴ *Туберкулез и болезни легких* գիտագործնական ամսագրի խմբագրային խորհրդի անդամ։

Առաջարկել է տուբերկուլոզի ակտիվության որոշման մեթոդ՝ օքսիդիչ և հակաօքսիդիչ համակարգերի որոշման օգնությամբ։ Հետազոտել է Հայաստանում տուբերկուլոզի համաճարակաբանությունը՝ հիվանդների և ռիսկի խմբերի շրջանում, ուսումնասիրել հակատուբերկուլոզային պատրաստուկների արդյունավետությունը։

ՀՀԿ անդամ է։

## Պարգևներ
* ՀՀ վաստակավոր բժիշկ, 2011 
* ՀՀ պաշտպանության նախարարի մեդալ, 2012 
* Երևանի պետական բժշկական համալսարանի ոսկե մեդալ
* Ռուսաստանի բնական գիտությունների ակադեմիայի «Ռոբերտ Կոխի» և «Եկատերինա Մեծի» շքանշան

## Երկեր
* Ֆթիզիատրիա։ Դասագիրք, 2002։
* Տուբերկուլոզի ձեռնարկ։ Հայաստանում տուբերկուլոզի դեմ պայքարի ազգային ծրագրի ուղեցույց, 2004։
* Ֆթիզիատրիայի անկյունաքարերը։ Տուբերկուլոզը հարցուպատասխանի տեսքով ։ Ձեռնարկ, 2004։
* Липидный обмен и комбинированная антиоксидантотерапия при, туберкулезе легких, 1998.
* Основы фтизиатрии. Учебное пособие, 2010.
* Basics of Phthisiology. Textbook, 2010.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ վաստակավոր բժիշկներ
Կատեգորիա:ՀՀԿ անդամներ
Կատեգորիա:Հայ բժշկուհիներ
Կատեգորիա:Հայ պրոֆեսորներ
Էլեն Դիգս

**Էլեն Այրին Դիգս** (, ), ամերիկացի մարդաբան։ Մեծ ներդրում ունի աֆրոամերիկացիների պատմության մեջ իր «Սև ժամանակագրություն. մ. թ. ա. 4000 թվականից մինչև ստրկավաճառության վերացում» () գրքով։

## Կենսագրություն
Էլենը ծնվել է 1906 թվականի ապրիլի 13-ին Իլինոյս նահանգի Մոնմաուֆ քաղաքում, Չարլզ Հենրիի և Ալիս Դիգսի ընտանիքում։ Նրա ակադեմիական ձգտումների և հավակնությունների վրա մեծ ազդեցություն է թողել միջավայրը, որտեղ մեծացել է։

Սովորել է Մոնմաուֆի քոլեջում և Մինեսոտայի համալսարանում։ Մագիստրոսի աստիճան է ստացել Ատլանտայի համալսարանից, որտեղ եղել է Դյու Բոյս Դյուբուայի գիտաշխատողը։ Այդ ընթացքում աշխատել է իր հետազոտական հինգ գրքերի վրա։

## Երկեր
* *Black chronology from 4000 B.C. to the abolition of the slave trade*, G.K. Hall, 1983, ISBN 9780816185436

## Ծանոթագրություններ

## Մատանագիտություն
*
*
*

Կատեգորիա:Ամերիկացի մարդաբաններ
Կատեգորիա:Մինեսոտայի համալսարանի շրջանավարտներ
Միխայիլ Բուլգակովի թանգարան (Կիև)

**Միխայիլ Բուլգակովի թանգարան** ( կամ **Տուրբինների տուն**, պաշտոնական անվանումը՝ Միխայիլ Բուլգակովի անվան գրական թանգարան, Բուլգակովի տուն), Կիևում ծնված ռուս գրող Միխայիլ Աֆանասևիչ Բուլգակովի կյանքին և գործունեությանը նվիրված թանգարան Ուկրաինայի մայրաքաղաք Կիևում։

## Պատմություն
**Տուրբինների տուն**, հիմնադրվել է 1989 թվականի սկզբում։ Գլխավոր ցուցադրությունը գտնվում է երկրորդ հարկում, որտեղ կարելի է տեսնել Բուլգակովի անձնական իրերը, լսել նրա Կիևում ապրած տարիների կյանքի պատմությունը, որը սերտորեն միահյուսված է Բուլգակովի «Սպիտակ Գվարդիա»  վեպի հետ։

«Տուրբինների տուն» անվանումը թանգարանը ստացել է գրող Վիկտոր Նեկրասովի շնորհիվ այն բանից հետո, երբ «Նոր աշխարհ» ամսագրում տպագրվել է նրա «Տուրբինների տուն» ակնարկը։ Տունն անվանվել է ոչ թե «Սպիտակ գվարդիա» վեպի հեղինակի անունով, այլ այնտեղ ապրող հերոսների։

Շենքը կառուցվել է 1888-1889 թվականներին ճարտարապետ Ն. Ն. Գորդենինայի նախագծով վաճառական Լիտոշենկոյի կնոջ համար։  Այս տանը Բուլգակովներն ապրել են 13 տարի՝ 1906-1919 թվականներին։ Տունն ունի քարե նկուղ, առաջին հարկ, երկրորդ հարկը փայտյա է՝ ծածկված  աղյուսով, երկաթով։ Տան նոր սեփականատերն է դարձել վաճառական, Կիևի պատվավոր քաղաքացի Զ. Պ. Միրովիչը, ով նույն փողոցում ուներ ևս երեք տուն։

1909 թվականին տունը գնել է ճարտարապետ Վ. Պ. Լիստովնիչը և կնոջ ու հնգամյա դստեր՝ Իննայի հետ բնակվել առաջին հարկում։ Փոխադարձ վարկի տրամադրման Կիևի ընկերությունը նրան հնարավորություն էր տվել վճարել պահանջվող գումարի միայն կեսը, մնացած կեսը մարել  8 տարում տարեկան 7 %-ով։ Վերջին վճարումն անհրաժեշտ էր կատարել 1917 թվականի նոյեմբերի 7-ին։

«Մենք տունը գնեցինք բնակիչներով հանդերձ», հիշում է տանտիրոջ դուստր Իննա Լիստովնիչայան : Առանձնատանը, բացի Բուլգակովներից և Լիստովնիչներից, ապրում էր շուրջ 70 մարդ, շենքն ուներ 8 բնակարան։

## Պատկերասրահ

Andrijivskiy uzviz 13a-20.JPG|
Andrijivskiy uzviz 13a-13.JPG|
Mikhail Bulgakov's museum entrance.JPG|
Андріївський узвіз, 13 02.jpg|
Andrijivskiy uzviz 13a-08.JPG|
Andrijivskiy uzviz 13a-06.JPG|


## Տես նաև
* Միխայիլ Բուլգակովի թանգարան

## Ծանոթագրություններ

## Արտաքին հղումներ
* Պաշտոնական կայք
* Mikhail Bulgakov Museum at Google Cultural Institute

Կատեգորիա:1991 հիմնադրումներ Ուկրաինայում
Կատեգորիա:1991 հիմնադրված թանգարաններ
Կատեգորիա:Կիևի թանգարաններ
Կատեգորիա:Միխայիլ Բուլգակով
Կատեգորիա:Ուկրաինայի գրական թանգարաններ
Բանգ Յոնգ Գուկ

**Բանգ Յոնգ Գուկ** (հանգըլ՝ 방용국, հանջա՝ 方容國, ), հարավկորեացի ռեփեր, կոմպոզիտոր, պրոդյուսեր, հայտնի է բեմական **Յոնգուկ** անվամբ։ Հիփ-հոփ B.A.P. բոյ-բենդի անդամ է։

Դեբյուտը կատարել է 2007 թվականին՝ որպես «Soul Connection» խմբի անդամ «Jepp Blackman» կեղծանունով։ 2011 թվականի մարտին մասնակցել է Սոն Ջինի «Going Crazy» սինգլի ձայնագրմանը, որը հիթ դարձավ Կորեայում։ Նույն թվականի հուլիսին թողարկեց իր առաջին թվային սինգլը՝ «I Remember» անվամբ։ Նոյեմբերին համագործակցել է BEAST խմբից Զելոյի հետո, միասին թողարկել են «Never Give Up» սինգլը։ Նրա առաջին B.A.P սինգլը թողարկել է 2012 թվականի հունվարին։

## Կենսագրություն
### 1990—2010: Վաղ տարիներ և կարիերայի սկիզբ
Բանգ Յոնգ Գուկը ծնվել է 1990 թվականի մարտի 31-ին Հարավային Կորեայի Ինչոն քաղաքում։ Ունի երկվորյակ եղբայր, որը նույնպես հանդես է գալիս բեմերում։ Նաև ունի ավագ քույր։ Յոնգ Գուկը մինչև 5 տարեկան չի կարողացել խոսել։

Երբ Յոնգ Գուկը փոքր էր, նրա ընտանիքը տեղափոխվեց Ինչոնի ափամերձ կղզիներից մեկը, որտեղ մնացին որոշ ժամանակ։ Հետագայում ընտանիքը վերադարձել է Ինչոն։ Տղան սովորել է Գաենի տարրական և միջնակարգ դպրոցներում, 18 տարեկանում ավարտել է Յուհանի բարձրագույն դպրոցը։

2008 թվականին Յոնգ Գուկը դարձավ «Soul Connection» բոյ բենդի անդամ՝ ներկայանալով «Jepp Blackman» կեղծանունով։ TS Entertainment ընկերության կողմից «Untouchable» կեղծանվամբ ներկայացել է դուետով։ Մինչ B.A.P.-ում դեբյուտը՝ մարզվել է 6 ամիս։

### 2011: «Going Crazy», «I Remember» и Bang&Zelo
2011 թվականի մարտի 3-ին թողարկվեց «Going Crazy» սինգլը, որը ձայնագրվել էր Սոն Ջինի կողմից։

## Սկավառակագրություն
### Թվային սինգլեր

### Երաժշտական տեսահոլովակներ

## Ֆիլմագրություն
### Ֆիլմ

### Հեռուստատեսություն

### Տեսահոլովակներ

### Երաժշտական շոուներ

## Ծանոթագրություններ

Կատեգորիա:Բեմական կեղծանուններ
Կատեգորիա:Հարավկորեացի դերասաններ
Կատեգորիա:Հարավկորեացի երաժիշտներ
Կատեգորիա:Հարավկորեացի երաժշտական պրոդյուսերներ
Կատեգորիա:Հարավկորեացի երգահաններ
Կատեգորիա:Հարավկորեացի երգիչներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի պարողներ
Կատեգորիա:Հարավկորեացի ռեփերներ
Միխայիլ Բուլգակովի թանգարան (այլ կիրառումներ)

**Միխայիլ Բուլգակովի թանգարան**, կարող է վերաբերել՝

* Միխայիլ Բուլգակովի թանգարան, Միխայիլ Բուլգակովի կյանքին և գործունեությանը նվիրված առաջին և միակ պետական թանգարանը Ռուսաստանում։
* Միխայիլ Բուլգակովի թանգարան (Կիև), Միխայիլ Բուլգակովին նվիրված թանգարան Ուկրաինայի մայրաքաղաք Կիևում։
Հեղինե Տրոյացի (նկար, Ռոսսետտի)

**«Հեղինե Տրոյացի»** (), անգլիացի նկարիչ և բանաստեղծ, «Պրեռաֆայելիտների եղբայրության» հիմնադիրներից հանդիսացող Դանթե Գաբրիել Ռոսսետտիի նկարներից։ Այս ստեղծագործությունը հեղինակը վրձնել է 1863 թվականին։  Յուղաներկով կտավի չափերն են 32,8 × 26,7 սմ։ «Հեղինե Տրոյացի» ստեղծագործությունն այսօր պահպանվում և ցուցադրվում է Համբուրգի պատկերասրահում  (Գերմանիա)։

## Պատմություն
Հեղինե Չքնաղին պատկերող այս կտավը միավորում է Ռոսսետտիի այդ ժամանակին բնորոշ արվեստի կարևորագույն մոտիվները։ «Հեղինե Տրոյացի» ստեղծագործությունն իրենից ներկայացնում է ճակատագրական կնոջ հերթական մեկնաբանությունը։ Հեղինեն համարվել է աշխարհի ամենագեղեցիկ կանանցից մեկը և Արևմտյան գրական-գեղարվեստական ստեղծագործությունների գլխավոր հերոսուհիներից մեկը։ Դանթե Գաբրիել Ռոսսետտին Հեղինե Չքնաղին վրձնել է մեդալիոնը մատներով սեղմած։ Մեդալիոնի վրա Հեղինեի սիրեցյալ Պարիսի խորհրդանիշն է պատկերված։ Կտավում կինը պատկերված է այրվող Տրոյայի ֆոնին։

«Հեղինե Տրոյացի» ստեղծագործության համար որպես բնորդուհի կեցվածք է ընդունել Էննի Միլլերը։ Նկարի հակառակ երեսին պահպանվել է մի գրություն, որը վերցված է Էսքիլեսի «Ագամեմնոն» ստեղծագործությունից։ Գրությունը հունարեն է, որի թարգմանությունը հնչում է այսպես. «Նավերի կործանիչ, տղամարդկանց կործանիչ, քաղաքների կործանիչ» (): Ամեն երրորդ հունարեն բառերը սկսվում են «էլե» վանկից՝ կրկնելով «Էլենա» անունը։

«Հեղինե Տրոյացի» կտավը մեծ հաջողություն է ունեցել Լիվերպուլի ակադեմիայի ցուցահանդեսին։ Հավաքորդ Ջորջ Ռեյը հայտարարեց, որ նկարը դարձել է «ցուցահանդեսի մարգարիտը», իսկ Ուիլյամ Մայքլ Ռոսսետտին գրել է, որ «Հեղինե Տրոյացին» եղբոր՝ Դանթե Ռոսսետտիի «արվեստի վառ օրինակներից է»։

Չորս տարի անց Ֆրեդերիկ Սենդիսը ստեղծեց իր «Հեղինեին»։ Արդյունքում երկու նկարիչների միջև սկիզբ առավ լարվածությունը, քանի որ ըստ Ռոսսետտիի Սենդիսը զբաղվում է իր ստեղծագործությունների գրագողությամբ  (դա ոչ միայն«Հեղինե Տրոյացուն» էր վերաբերում, այլև «Մարիամ Մագդաղենացի» նկարին)։

Այսօր «Հեղինե Տրոյացի» ստեղծագործությունը պահպանվում և ցուցադրվում է Համբուրգի պատկերասրահում։

## Ծանոթագրություններ

Կատեգորիա:1863 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Համբուրգի պատկերասրահի նկարներ
Կատեգորիա:Մեծ Բրիտանիայի արվեստ
Կատեգորիա:Տրոյական պատերազմ
Լա Լիգա 1941-42

**[[Լա Լիգա]] 1941-42** մրցաշրջանը սկսվել է 1941 թվականի սեպտեմբերի 28-ին և ավարտվել 1942 թվականի ապրիլի 30-ին։ Մրցաշրջանի արդյունքում հաղթել է Վալենսիան, ինչը նրա առաջին չեմպիոնությունն էր։

Մրցաշրջանին մասնակցել են հետևյալ ակումբները`

## Ակումբների տեղագրություն

## Եզրափակիչ աղյուսակ

### Դիրքային փոփոխություն

 


### Գլխավոր ռմբարկուներ

## Ծանոթագրություններ

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1941 ֆուտբոլում
Կատեգորիա:1942 ֆուտբոլում
Նմանականացում

**Նմանականացում** կամ **անալոգիա** *(, [[համամասնություն]], [[համապատասխանություն]], [[համաչափություն]]),* մոտավոր ճշմարիտ և հավանական գիտելիք-եզրակացություն կառուցվածքային կամ այլ հատկանիշներով տարբեր առարկաների ու երևույթների նմանության, հատկապես էական հատկանիշների համընկնման հիմքի վրա։

Երբ մենք խորազննին դիտում ենք մարդու կողմից ստեղծված «արհեստական բնության» առարկաները, ապա տեսնում ենք նմանություններ բնության կուսական առարկաների ու երևույթների հետ։ Ամենամոտ օրինակը ինքնաթիռի օրինակն է, որը պատճենահանել է թռչունների թռիչքը։ Այս պրոցեսում մեծ դեր է խաղացել նմանականացումը։

Նմանությունը հիմնավոր է, երբ այն վերաբերում է դրանց շարժման օրինաչափություններին, ներքին կապերին ու փոխազդեցոությանը։ Ճանաչողության պրոցեսում անալոգիաների միջոցով ստեղծված եզրակացությունները ընկած են գիտական վարկածների ու կռահումների հիմքում։ Նմանականության իմացաբանական դերը բացառիկ է նաև մարդկանց պրակտիկ-առօրյա կյանքում, երբ դիտարկումների ու առօրյա փորձի շնորհիվ ձևավորում է նրանց զանգվածային ստեղծագործական միտքը։ Նմանականությունը հանգեցնում է անհայտ առարկաների մտովի մոդելավորման, որը միջոց է բնօրինակի հատկություններն ու կառուցվածքային ձևերը կրկնօրինակելու համար։

Նմանականացումը հենվում է համեմատության և համադրության վրա։ Համեմատությունը պարզում է առարկաների նմանությունն ու տարբերությունը։ Համեմատության հիմքի վրա առաջացել է պատմահամեմատական մեթոդը, որը հենվելով հասարակական երևույթների կրկնելիության ու նմանության վրա, օգնում է բացահայտելու դրանց զարգացման օրինաչափությունները։

## Ծանոթագրություններ

Կատեգորիա:Փիլիսոփայություն
Թյուրինգի մեքենա

**Թյուրինգի մեքենա**, վերացական մեքենա է, որը յուրաքանչյուր քայլի ժամանակ վերցնում է սլաքի ցույց տված նշանը, այնուհետև կարող է ցուցումներին համապատասխան դրանք փոխել՝ մեկ քայլ աջ կամ ձախ գնալով։ Ավելի ճշգրիտ՝ այն հաշվարկման մաթեմատիկական մեթոդ է։ Բացի մոդելի պարզությունից, Թյուրինգի մեքենան ստանալով ցանկացած համակարգչային ալգորիթմ, կարող է մոդելավորել այդ ալգորիթմի տրամաբանությունը։ Մեքենան գործում է անվերջ հիշողության ժապավենի վրա, որը բաժանված է բջիջների։ Այն տեղադրում է իր գլխավոր մասը բջջի վերևում և «կարդում է» (սքանավորում է) նշանն այնտեղ։ Այնուհետեև յուրաքանչյուր նշանն ու այդ նշանի ներկայիս վերջավոր աղյուսակում գտնվող տեղը օգտագործողի նշած ցուցումներով աշխատող (i) մեքենան կարդում է նշանը բջիջում, հետո (ii)-ն տեղափոխվում է ժապավենը մի բջիջ ձախ կամ աջ։ Այնուհետև (iii)-ին փոխանցվում է հաջորդ ցուցումը կամ հաշվարկը դադարեցվում է։

## Պատմություն
Թյուրինգի մեքենան ստեղծվել է 1936 թվականին Ալան Թյուրինգի կողմից, ով կոչեց այն ա-մեքենա (ավտոմատ մեքենա)։ Այս մեքենայով Թյուրինգը ցույց տվեց, որ հետևյալ երկու հարցերն ունեն բացասական պատասխան.
# Գոյություն ունի՞ որևէ մեքենա, որը կարող է որոշել կամայական մեքենան իր ժապավենի վրա «շրջանաձև է» գործում, թե ոչ։ 
# Գոյություն ունի՞ որևէ մեքենա, որը կարող է որոշել կամայական մեքենան իր ժապավենի վրա երբևէ տպու՞մ է տրված նշանը, թե ոչ

Այսպիսով, կատարելով կամայական հաշվարկներ կատարող պարզ սարքերի մաթեմատիկական ուսումնասիրություն, նա հանգեց հաշվարկների մասին հետևյալ եզրակացությանը. մասնավորապես, թույլտվության (որոշման) խնդրի անհաշվելիությանը։
Հետազոտությունների հիման վրա Թյուրինգը ձևակերպեց ալգորիթմների հիմնական հիպոթեզը։ Որևէ ֆունկցիայի արժեքներ գտնելու համար նախատեսված ալգորիթմ գոյություն ունի այն դեպքում, երբ կարելի է հաշվարկել Թյուրինգի մեթոդով՝ Թյուրինգի մեքենայի վրա։ Այս թեզը համարվում է աքսիոմ, և չի կարող խիստ ապացուցվել մաթեմատիկորեն, քանի որ ալգորիթմը հստակ մաթեմատիկական հասկացություն չէ։ Ժամանակակից համակարգիչը, որը մինչև ավելի արագ հիշողության սարքերի հնարումը օգտագործում էր տարբերության շարժիչներ, պատկանում է հաշվիչ մեքենաների թվային դասին, հետևաբար Թյուրինգի մեքենայի կատարելագործված տարբերակն է։

## Ծանոթագրություններ

## Արտաքին հղումներ
* Машина Тьюринга// Лекция Александра Шеня в проекте ПостНаука (06.04.2013)
* Определения и примеры машин Тьюринга
* Пример аппаратной реализации машины Тьюринга
* Программы для машины Тьюринга. Сложение. Умножение чисел и др..
* Java-апплет, моделирующий машину Тьюринга .
* Программная реализация на C#
* Web Turing Machine  Веб-приложение для создания и выполнения машины Тьюринга (Javascript)
* Javascript версия машины Тьюринга (работает on-line) 
* Javascript версия многоленточной машины Тьюринга (работает on-line) 

Կատեգորիա:Ալգորիթմներ
Կատեգորիա:Տեսական ինֆորմատիկա
Վան դեր Պոլի օսցիլյատոր

մինի|Օսցիլյատորի փուլային պատկեր:
Երևում է սահմանային ցիկլը:
|220x220փքս
**Վան դեր Պոլի օսցիլյատոր**, ոչ գծայնորեն մարող տատանումներով օսցիլյատոր։ Նկարագրվում է հետևյալ հավասարումով՝
: {d^2x \over dt^2}-\mu(1-x^2){dx \over dt}+x= 0, որտեղ
:: x-ը t-ից կախված կետի կոորդինատն է,
:: \mu -ն մարման ընթացքում ոչ գծայնությունը և ուժը բնութագրող գործակից է։ մինի|<math>\mu</math>-ի փոփոխությունից կախված սահմանային ցիկլի տեսքի փոփոխությունը։|437x437փքս

## Պատմություն
Վան դեր Պոլի օսցիլյատորը առաջարկվել է հոլանդացի ինժեներ և ֆիզիկոս Բալտազար Վան դեր Պոլը «Ֆիլիպս» ընկերությունում իր աշխատանքի ընթացքում։

Վան դեր Պոլի կողմից էր հայտնաբերվել կանգուն տատանումները, որոնք անվանվեցին ռելաքսացիոն, որոնք հայտնի էին որպես «սահմանային ցիկլեր»։

1927 թվականին Վան դեր Պոլը և իր գործընկեր Վան դեր Մարկը հայտնեցին, որ տրված հաճախությունների դեպքում գրանցվել է աղմուկ, որոնք միշտ գտնվում էին ալիքների սեփական հաճախություններին մոտ։ Սա դետերմինացված քաոսի առաջին հետազոտությունն էր։

Վան դեր Պոլի հավասարումը օգտագործվում է ֆիզիկայում և կենսաբանության մեջ։

## Երկչափ դեպք
Լենարի թեորեմի օգնությամբ, կարելի է ապացուցել, որ համակարգը ունի սահմանային ցիկլ։ Թեորեմից հետևում է, որ

y = x - \frac {x^3} {3} - \frac {1} {\mu} \frac {dx} {dt}:

Այստեղից կարելի է ստանալ Վան դեր Պոլի հավասարումը երկչափ դեպքի համար՝
: \left \{ \begin{align} \frac {dx} {dt} &= \mu \left(x-\frac{1}{3}x^3-y\right) \\ \frac {dy} {dt} &= \frac{1}{\mu} x \end{align} \right.: Կարելի է նաև կատարել y = \frac {dx} {dt}  փոխարինումը։  Կստացվի՝
: \left \{ \begin{align} \frac {dx} {dt} &= y \\ \frac {dy} {dt} &= \mu(1-x^2) y-x\end{align} \right. :

## Ազատ տատանումներով օսցիլյատոր
մինի|305x305px|Ռելաքսացիոն տատանումներ (<math>\mu=5</math>)
Վան դեր Պոլի օսցիլյատորն ունի երկու ռեժիմ՝ երբ \mu=0 և \mu>0:

Պարզ է, որ երրորդ՝ \mu, ռեժիմը գոյություն չունի, քանի որ շփումը չի կարող բացասական լինել։

1) Երբ \mu=0, այսինքն օսցիլյատորը դիտարկվում է որպես չմարող, վերոնշյալ հավասարումը ունի հետևյալ տեսքը՝
:: {d^2x \over dt^2}+x= 0: Սա հարմոնիկ օսցիլյատորի հավասարումն է։
:: 2) Երբ \mu>0 համակարգը ունի որոշակի սահմանային ցիկլ։ Որքան հեռու է \mu-ն զրոյից, օսցիլյատորի տատանումները այդքան քիչ են նման հարմոնիկին։

## Հարկադրական տատանումներ
մինի|300x300փքս|Ներդաշնակ հարկադրական ուժի ազդեցությամբ օսցիլյատորի քաոսային վարքը`<math>\mu=8,53; A=1,2; \omega=2,10</math>
Վան դեր Պոլի հարկադրական տատանումները որոշվում են հետևյալ բանաձևով՝
: {d^2x \over dt^2}-\mu(1-x^2){dx \over dt}+x=A \sin(\omega t), որտեղ
:: A-ն արտաքին հարմոնիկ աղբյուրի լայնույթն է, \omega-ն՝ անկյունային արագությունը։
մինի|300x300փքս|Տրիոդի սկզբունքային սխեման:

## Ծանոթագրություններ

## Տես նաև
* Դուֆֆինգի օսցիլյատոր
* Չուայի շղթա
* Քաոսի տեսություն

## Արտաքին հղումներ
* Примеры фазовых портретов осциллятора .

Կատեգորիա:Տատանումների տեսություն
Կատեգորիա:Քաոսի տեսություն
Բերք Ջանքաթ

**Բերք Ջանքաթ** (; ), չերքեզական ծագմամբ թատրոնի և կինոյի թուրք դերասան և մոդել։ Նկարահանվել է Աստղերն իմ վկաներն են հեռուստասերիալում՝ մարմնավորելով երգիչ Արասի դերը։ Հեռուստասերիալը ցուցադրվել է Star TV-ով։

## Կենսագրություն
Բերք Ջանքաթը ծնվել է 1984 թվականին Անկարայում։ Ունի չերքեզական ծագում։ Երբ Բերքը դեռ երեխա էր, նրա ընտանիքը Անկարայից տեղափոխվեց Էսքիշեհիր, այնուհետև՝ Հաթայ։ Միջնակարգ դպրոցը ավարտելուց հետո Բերքը ընտանիքի հետ միասին տեղափոխվել է Ստամբուլ։ Բերքը ավարտել է Անկարայի Բիլքենթի համալսարանի «գրաֆիկական դիզայն» բաժինը։ Նկարահանվել է գովազդներում, ինչպես նաև խաղացել է մի շարք թատերական ներկայացումներում։ Բերքը դերասանական արվեստի կուրսեր է անցել «35» թատերական ակադեմիայում։

## Կարիերա
2011 թվականին Բերքը խաղացել է «Ճայ» ներկայացման մեջ, որը հիմնված է Անտոն Չեխովի համանուն պիեսի վրա։ 2013 թվականին Բերքին առաջարկեցին Սավաշի դերը՝ «Ես կբացեմ քեզ գաղտնիք» հեռուստասերիալում, որը ցուցադրվել է թուրքական FOX հեռուստաընկերության եթերում։ Դերասանին առավել մեծ հռչակ բերեց Ջեմի դերը՝ «Մակընթացություն» հեռուստասերիալում։ 2015 թվականի նոյեմբերին Բերքը ստացավ Շեհզադե Իսքենդերի դերը՝ Հոյակապ Դար։ Քյոսեմ սուլթան հեռուստասերիալում։ Շեհզադեն օսմանյան սուլթան Մուրադ III-ի և Սաֆիյե սուլթանի որդին կորած որդին էր, ով սիրահարված էր Քյոսեմ սուլթանին (Բերեն Սաաթ)։ Նկարահանվել է Աստղերն իմ վկաներն են հեռուստասերիալում՝ մարմնավորելով երգիչ Արասի դերը։ Հեռուստասերիալը ցուցադրվել է Star TV-ով։

## Ֆիլմագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Թուրք դերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Կատեգորիա:Հեռուստատեսային դերասաններ
Ջոն Բելերս

**Ջոն Էնթոնի Բելերս** (), ամերիկացի գրող, ով առավել հայտնի է իր գոթական վեպերի շնորհիվ, որոնք ունեին երիտասարդ լսարան։

## Կենսագրություն
Նոտր Դամում և Չիկագոյի համալսարանում կրթություն ստանալուց հետո Բելերսը մի քանի տարի դասավանդել է  անգլերեն` Նոր Անգլիայի քոլեջում՝ մինչ 1971 թվականին իր մշտական աշխատանքի ընդունվելը։

Նրա առաջին հրապարակած աշխատանքը «St. Fidgeta և ուրիշ ծաղրերգություններ»-ն էր, որը երգիծական պատմությունների ժողովածու է, այն տպագրվել է 1965 թվականին։ Նրա երկրորդ գիրք «The Pedant and the Shuffly» գիրքը կարճ առակ էր։ Սկզբնապես այն հրապարակվել է 1968 թվականին և վերահրատարակվել է 2001 և 2009 թվականներին։ Բացի այդ երկու ստեղծագործություններից, Ջոն Բելերսը գրել է մեծ քանակությամբ գոթական վեպեր, որոնցից երկուսը՝ «Պատի ժամացույցով տունը» և «Ալֆեյ Վինթերբոնի գանձերը», հարմարեցվել են հեռուստատեսության համար, համապատասխանաբար 1979 և 1980 թվականներին։ Գրքերի շարքը թարգմանվել են նաև այլ լեզուներով, օրինակ գերմաներեն, ֆրանսերեն, ճապոներեն, լեհերեն և այլն։

Ջոն Բելերսը մահացել է 1991 թվականին, երբ 53 տարեկան էր՝ սիրտ-անոթային հիվանդությունից։

## Մրցանակեր

## Ծանոթագրություններ

Կատեգորիա:Ամերիկացի գրողներ
Կատեգորիա:20-րդ դարի ամերիկացի վիպասաններ
Կատեգորիա:Չիկագոյի համալսարանի շրջանավարտներ
Կատեգորիա:Ամերիկացի մանկագիրներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Նոթր Դամի համալսարանի շրջանավարտներ
Կատեգորիա:20-րդ դարի ամերիկացի տղամարդ գրողներ
Թյուրինգի թեստ

մինի|աջից|Թյուրինգի թեստ
**Թյուրինգի թեստ**, էմպիրիկ թեստ,  1950 թվականին Ալան Թյուրինգի կողմից *[[Հաշվողական մեքենաները և բանականությունը]]* () հոդվածում մեքենայի կարողության մշակված թեստ, որի նպատակն էր պարզել, թե մեքենան կարո՞ղ է մտածել։ Թեստի նպատակն է ցուցադրել և համեմատել մարդու վարքը և Արհեստական բանականությունը։ Թյուրինգն առաջարկել է, որ փորձարկող մարդը դատի բնական լեզվի խոսակցությունները մարդու և մեքենայի միջև։ Իսկ մեքենան նախագծված է այնպես, որ մարդուն բնորոշ պատասխաններ տա։ Փորձարկողը տեղեկացվում է, որ խոսակցության երկու կողմերից մեկը մեքենա է, և բոլոր մասնակիցները մեկը մյուսից առանձնացվում են։ Հաղորդակցությունը պետք է սահմանափակված լինի միայն տեքստային ուղով, ինչպես օրինակ, համակարգչային ստեղնաշարով և էկրանով, այնպես, որ արդյունքը կախված չլինի մեքենայի խոսքի մատուցման ունակությունից։ Եթե փորձարկողը չի կարողանում տարբերել, թե որն է մեքենայի և որը մարդու պատասխանը, ապա մեքենան անցել է Թյուրինգի թեստը։ Թեստը չի ստուգում հարցերին ճիշտ պատասխաններ տալու ունակությունը։ Այն միայն ստուգում է, թե պատասխանները ինչքանով է նման այն պատասխաններին, որ կտար մարդը։

Թյուրինգի թեստը դարձել է արհեստական բանականության փիլիսոփայության կարևոր հասկացություն։
Դեռևս հնուց արհեստական բանականությամբ օժտված մեքենայի գաղափարը հրապուրել է մարդկանց։ 20-րդ դարում կիբեռնետիկայի ի հայտ գալուն և մաթեմատիկական գիտությունների զարգացման հետ զուգընթաց երևան եկան բազմաթիվ հնարավորություններ արհեստական բանականությամբ օժտված մեքենա կառուցելու համար։

## Ծանոթագրություններ

Կատեգորիա:Արհեստական բանականություն
Կատեգորիա:Փիլիսոփայություն
Կատեգորիա:Ինֆորմատիկա
Կատեգորիա:Մարդ-համակարգիչ փոխազդեցություն
Կատեգորիա:Ալան Թյուրինգ
Սոֆյա Աննա Բուշ

**Սոֆյա Աննա Բուշ** (, ), թատրոնի և հեռուստատեսության ամերիկացի դերասանուհի։

## Կարիերա
Փասադենայում (Կալիֆոռնիա) ծնվածը՝ Սոֆյան, իր կարիերան սկսել է դպրոցական տարիներին, երբ հաճախում էր թատերական խմբակ։ «Օրիորդ Փասադա» տիտղոսն ստանալուց հետո Հոլիվուդը սկսեց ճանաչել Սոֆյային։ Նրա առաջին դերը եղել է «Վան Վայլդեր՝ երեկույթների թագավոր» (Van Wilder, 2002) ֆիլմում։ Սոֆյան այդ ֆիլմում եղել է քոլեջի նորեկ, ով սենյակ էր տրամադրել Ռայանա Ռեյնոլդսա կերպարին։ Սոֆյան նաև կատարել է Բրուկ Դեվիսի դերը՝ «Մի ծառի բլրակ» ֆիլմում։ Նա նաև խաղացել է «Բոցավառման կետը» (Point of Origin, 2002) ֆիլմում։ Սոֆյան հայտնվել է նաև «Մարմնի մասեր» (Nip/Tuck) դրամայի 3 էպիզոդներում։ Նաև հանդես է եկել «Սաբրինա՝ փոքրիկ կախարդուհի» ֆիլմում, որպես հյուր։ Սպորտային ֆիլում՝ «Սուպերքրոս»-ում, ևս խաղացել է, սակայն այս անգամ գլխավոր դերերից մեկում։

Ավելի նոր ֆիլմերից են՝ «Ջոն Տակերը պետք է մեռնի» (John Tucker must die, 2006), «Մնալ կենդանի» (Stay Alive, 2006), «Ուղեկիցը» (The Hitcher, 2007): Սոֆյան այդ ֆիլմերում խաղացել է հոլիվուդյան հայտնի դերասանների հետ՝ Շոն Բին, Ջեսսի Մտկլաֆ, Բրիտտանի Սնոու և Ֆրենկի Մունիս։

2013 թվականին նկարահանվել է Passion Pit խմբի «Carried Away» երգի տեսահոլովակում։

2014 թվականի հունվարի 4-ին «Լեգենդների ավերիչները» ֆիլմում նկարահանվել է և եղել է արքայադուստր Լեիի դերում։
մինի|ձախից

## Փաստեր
* Ամուսինը (նախկին)՝ Չադ Մայկ Մուրեյը Սոֆյայի հետ ծանոթացել է «Մի ծառի բլրակ» ֆիլմի նկարահանումների ժամանակ։ 2005 թվականի ապրիլի 16-ին նրանք ամուսնանում են, 2006 թվականին նարանք հայտնում են իրենց բաժանման մասին։
* 2011 թվականի հունվարի 8-ին Տուսոնում կայացած ԱՄՆ ներկայացուցիչների ժողովում հարձակում են կատարում Գաբրիել Գիֆորդսի վրա, սակայն արդյունքում մահանում է նրա իննամյա զարմուհին՝ Սոֆի Բուշ Քրիստինե Գրինը ():
* Բուսակեր

## Ֆիլմագրություն

մինի|աջից|Սոֆյա Բուշը 2009 թվականին

## Մրցանականեր և անվանակարգումներ

## Ծանոթագրություններ

## Աղբյուրներ
* sophiabush.com 
* 
* Sophia Central (fan site)
* Sophia Bush cast bio on The CW

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հոլիվուդյան դերասաններ
Այս քաղաքը կհետևի քեզ

**Այս քաղաքը կհետևի քեզ** (), թուրքական հեռուստասերիալ, որը ցուցադրվել է թուրքական ATV հեռուստաընկերության եթերում։ Գլխավոր դերերում հանդես են գալիս Քերեմ Բյուրսինը, Լեյլա Լիդիա Թուղութլու, Գյուրքան Ույղուն, Օսման Ալքաշ և Դեֆնե Քայալար։ Հեռուստասերիալի ռեժիսորը Օզգյուր Դեմիրն է, իսկ պրոդյուսերը՝ Չաղրը Վիլա Լոսթուվալըն։ Սցենարի հեղինակը Էջե Յորենչն է։ Հեռուստասերիալը արտադրել է Ay Yapım պրոդյուսերական ընկերությունը։

## Սցենար
Հեռուստասերիալի սյուժեն ծավալվում է բռնցքամարտիկ Ալիի (Քերեմ Բյուրսին) շուրջը։ Երիտասարդը մանուկ տարիներին տեսել է, թե ինչպես է հայրը սպանում մորը։ Նա փրկվել է հորից՝ թաքնվելով նավակների տակ, որտեղ նրան գտել է մի նավաստի և իր հետ տարել։ Նավաստի Ռաուֆը իր հարազատ որդու պես դաստիարակել է Ալիին։ 20 տարի անց նրանք վերադառնում են Ստամբուլ, որտեղ պետք է բեռ փոխադրեին։ Իսկ բեռը պատկանում է Ալիի հորը՝ Մեթին Միքելամօղլուին։ Բացի այդ, նավաստի Ռաուֆը կազմակերպում է հանդիօում հայտնի բռնցքամարտիկի հետ, ով պարզվում է, որ Ալիի իրական հայրն է։ Մեթին Միքելամօղլուն խիստ անձնավորություն է։ Նա ունի դուստր, ով զբաղվում է պարով։ Հայրը դեմ է աղջկա նախասիրություններին։ Հայրը չի թողնում Պելինին մասնակցելու պարերի մրցույթին, որի պատճառով նրանք վիճում են բեռնատար նավի մոտ։ Եվ այդ պահին Ալին հանդիպում է իր կյանքի սիրուն Պելինին։

## Գլխավոր դերասաններ

## Երկրորդական դերեր

## Եթերաշրջան

## Ծանոթագրություններ

## Արտաքին հղումներ
* '''Bu Şehir Arkandan Gelecek''' ATV'de
* Ayyapım - Bu Şehir Arkandan Gelecek 

Կատեգորիա:Թուրքական հեռուստասերիալներ
Հրաձգություն Քվեբեկի մզկիթում (2017)

**Հրաձգություն Քվեբեկի մզկիթում** (), տեղի է ունեցել 2017 թվականի հունվարի 17-ին Կանադայի Քվեբեկ քաղաքում։ Ժամը 8։ 00-ին Իշայի աղոթքից անմիջապես հետո երկու անձինք կրակ են բաց թողել, որի արդյունքում սպանվել է վեց, և վիրավորվել ութ մարդ։ Երկու կասկածյալներ ձերբակալվել են։ Քվեբեկի և Կանադայի իշխանությունները հրաձգությունը որակել են որպես ահաբեկչություն։

## Պատմություն
Քվեբեկում երկարատև քննարկումներ են եղել այն հարցի շուրջ, թե ինչպես մուսուլմանական աճող բնակչությանը ներգրավել, հատկապես, աշխարհիկ հասարակության մեջ։ Քննարկումներ են տեղի ունենում նաև վերջին տարիներին զգալիորեն աճող իսլամաֆոբիայի վերաբերյալ։

Իսլամական մշակութային կենտրոնը Քվեբեկում, որը նաև հայտնի է որպես Մեծ Մզկիթ, գտնվում է Սուրբ Ֆոյ արվարձանում։ Այն գտնվում է Լավալ համալսարանի մոտ, որն ունի օտարերկրյա բազմաթիվ ուսանողներ, ովքեր հիմնականում ֆրանսախոս են կամ մուսուլմանական մեծամասնություն կազմող աֆրիկական երկրներից են ներգաղթել։ 2016 թվականի հունիսին Ռամադանի ժամանակ, երբ խոզի գլուխը թողնվել էր մզկիթի շեմին, այն դարձավ էր ատելության հողի վրա կատարված հանցագործություն։ Այս դեպքը ստիպել էր մզկիթին գիշերային անվտանգության տեսախցիկներ տեղադրել։

## Հրաձգություն
Ըստ վկաների, զինված անձինք, որոնք կրում էին կամ կնգուղ կամ դիմակ, մտել են մզկիթ՝ 7։ 30-ի աղոթքից մի փոքր անց։ Ժամը 7։ 55-ի սահմաններում նրանք կարկ են բաց թողել աղոթքից հետո դեռևս մզկիթում մնացածների վրա։ 
Այդ ժամանակ ոստիկանությունում հնչել է առաջին ահազանգը։ Ըստ վկաներից մեկի, զինված անձանցից մեկն օգտագործել է Կալաշնիկովի ինքնաձիգ ինքնաձիգ։ Ըստ վկաներից մեկի, հարձակվողները սև հագած անձինք են եղել, խոսել են ֆրանսերենի քվեբեկյան ակցենտով, իսկ կրակոցների ժամանակ բացականչել են  «Ալլահու Ակբար»։

Առաջին մամլո ասուլիսի ժամանակ, որն անցկացվել է  Sûreté du Québec-ի կողմից, Քվեբեկի ոստիկանական ուժերը հավաստիացրել են, որ սպանվել է վեց մարդ, ութը՝ վիրավորվել, իսկ 39-ին ոչ մի վնաս չի հասցվել։ Հրաձգության վերաբերյալ այլ մանրամասնություններ չեն հայտնվել։

## Ծանոթագրություններ

## Արտաքին հղումներ
* Քվեբեկի իսլամական մշակույթի կենտրոնի Մշակույթի կենտրոնի պաշտոնական կայքը

Կատեգորիա:2017 զանգվածային սպանություններ
Կատեգորիա:2017 իրադարձություններ
Կատեգորիա:Ահաբեկչական գործողություններ Կանադայում